NORAKSTS

|  |  |
| --- | --- |
| 24.09.2020. | Nr.16/11 |

###### JELGAVAS PILSĒTAS PAŠVALDĪBAS DIBINĀTAS VISPĀRĒJĀS IZGLĪTĪBAS IESTĀDES UN PROFESIONĀLĀS IZGLĪTĪBAS IESTĀDES VADĪTĀJA DARBA NOVĒRTĒŠANAS KRITĒRIJU UN PIEMAKSAS APMĒRA MĒNEŠA DARBA ALGAI APSTIPRINĀŠANA

(ziņo: I.Škutāne)

**Atklāti balsojot: PAR – 14** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 21.pantā pirmās daļas 13.punktu un Ministru kabineta 2016.gada 5.jūlija noteikumiem Nr.445 “Pedagogu darba samaksas noteikumi”,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas pašvaldības dibinātas vispārējās izglītības iestādes un profesionālās izglītības iestādes vadītāja darba novērtēšanas kritērijus un piemaksas apmēru mēneša darba algai (pielikumā).
2. Atzīt par spēku zaudējušu Jelgavas pilsētas domes 2018.gada 25.oktobra lēmumu 13/11 “Jelgavas pilsētas pašvaldības dibināto vispārējās izglītības iestāžu un profesionālās izglītības iestāžu direktoru darba kvalitātes novērtēšanas kritēriju un piemaksas apmēra mēneša darba algai apstiprināšana”.
3. Lēmums stājas spēkā 2021.gada 1.septembrī.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 24.septembrī